Anthony Fauci: Vaccinarea obligatorie a elevilor împotriva COVID este o idee bună.
Imunologul american Anthony Fauci susţine vaccinarea obligatorie a elevilor. Expertul în boli infecţioase consideră ideea ca fiind una bună, însă nu se aşteaptă ca propunerea să treacă în Congres.
Anthony Fauci este de părere că vaccinarea obligatorie a elevilor împotriva COVID este un lucru bun, absolut necesar în contextul epidemic actual."Nu este ceva nou. Obligativitatea vaccinării elevilor este o rutină de decenii. Imunizarea s-a realizat deja cu succes împotriva poliomielitei, rujeolei, oreionului, rubeolei sau în cazul hepatitei. Nu văd de ce nu ar fi posibilă şi împotriva COVID. Cred că ar fi un lucru bun ca vaccinul să fie obligatoriu şi în acest caz", afirmă principalul expert în boli infecţioase din SUA.Centrele pentru Controlul şi Prevenirea Bolilor recomandă vaccinarea pentru toate persoanele de peste 12 ani, relatează New York Post.